FCA32
Escrit en què se sol·licita l’interrogatori domiciliari d’una part o per via d’auxili judicial. (articles 311 i 313 LEC)

A LA SALA CONTENCIOSA ADMINISTRATIVA 
O
A LA SECCIÓ CONTENCIOSA ADMINISTATIVA DEL TRIBUNAL D’INSTÀNCIA

...................., procurador/procuradora dels tribunals (preceptiu en cas d’adreçar-se a la Sala) / advocat/advocada de l’Il·lustre Col·legi d’Advocats de ........ (en cas d’adreçar-se a la Secció), en nom d .................., representació que tinc acreditada en les actuacions de recurs contenciós administratiu núm. ...., interposat contra l’acte de ........., sobre ..........., comparec davant d’aquesta Sala / d’aquesta Secció del Tribunal d’Instància i 

MANIFESTO:
1.	Que per al dia .......... s’ha assenyalat l’interrogatori del codemandat / del recurrent.
2.	Que la persona que ha de ser interrogada pateix una malaltia que l’impossibilita per desplaçar-se a la seu d’aquest òrgan judicial en la data senyalada, segons el certificat mèdic que adjunto.
3.	Que, per aquest motiu i atès que la seva convalescència es perllongarà durant uns mesos, a l’empara del que estableix l’article 311 de la LEC, al qual es remet l’article 60.4 de la LJCA, m’interessa que l’interrogatori del codemandat / del recurrent es faci en el seu domicili a ......................, de forma presencial o, si les circumstàncies garanteixen la validesa de la declaració, aquesta s’efectuï mitjançant videoconferència. 

Per això, 

SOL·LICITO:
1.	Que admeteu aquest escrit amb els documents que hi annexo.
2.	Que decidiu que l’interrogatori del codemandat / del recurrent es faci en el seu propi domicili.
3.	Que, per al cas que s’acordi la presència en el domicili únicament del tribunal, adjunto les preguntes que, si es consideren pertinents, li ha de formular el tribunal.

....., ....... de/d’................. de ..............